ועדת הפנים והגנת הסביבה, כנסת 23, פרוטוקול מספר 60, 2020-08-25 13:01

מיכל (מיקי) חיימוביץ': שלום לכולם, אנחנו פותחים דיון של ועדת הפנים והגנת הסביבה בבקשה שהוגשה אלינו על ידי מבקר המדינה להאריך מועדים להגשת דוחות ביקורת של מבקר המדינה.

מיכל (מיקי) חיימוביץ': יש שני דוחות שאנחנו התבקשנו להאריך את המועדים שלהם.

מיכל (מיקי) חיימוביץ': חנה רותם, בבקשה.

חנה רותם: אני מנהלת את האגף לביקורת בחירות במשרד מבקר המדינה.

חנה רותם: הבקשה הזאת שמונחת לפניכם היא בקשת מבקר המדינה לקבוע מועד נוסף, בעצם לתת אורכה להגשת דוח מבקר המדינה על הדוח שעוסק בביקורת החשבונות על סיעות הבת וסיעות האם שהתמודדו בבחירות לרשויות המקומיות ב-2018.

חנה רותם: הבקשה מוגשת בשל הנסיבות הקיימות.

חנה רותם: למרבה הצער, בשל הקורונה אנחנו נתקלנו בעיכובים גם בתחילת הביקורת בגלל הסגר שהיה, וגם בעריכת הביקורת, צוותים שנמצאים בבידוד, קושי להתכנס וכו', ולצערנו בשלב הזה אנחנו לא רואים דרך שבה אנחנו נוכל להגיש את הדוח במועד שנקבע.

מיכל (מיקי) חיימוביץ': ואתם בעצם בשני הדברים מבקשים הארכה עד סוף דצמבר?

חנה רותם: לא, אנחנו מבקשים אורכה לגבי סיעות הבת עד סוף דצמבר.

חנה רותם: זה דוח באמת מאוד גדול ומאוד מורכב.

חנה רותם: לגבי הבחירות שהתקיימו בשלוש רשויות מקומיות, באקה אל גרבייה, ג'ת וטייבה, אנחנו מבקשים אורכה עד סוף נובמבר.

חנה רותם: זה דוח שאמור להיות מוגש באמצע אוקטובר ואנחנו מבקשים אורכה של חודש.

מיכל (מיקי) חיימוביץ': הבנתי, והדוח של סיעות הבת, עד מתי אמור להיות מוגש, באוקטובר?

חנה רותם: הוא היה אמור להיות מוגש ב-16 בספטמבר שנה זו, וזאת אחרי אורכות שהמפלגות קיבלו ובהתאם לאישור של ועדת הכספים בזמנו.

מיכל (מיקי) חיימוביץ': אני מבינה, ואני מבינה שזה בגלל אותה תקופה שהיה סגר והיה לכם קושי לקבל גם נתונים, וגם אתם לא הייתם בפול - - -

חנה רותם: גם אנחנו, גם נציגי המבוקרים.

חנה רותם: אנחנו כל הזמן נמצאים ב"מישהו נמצא בבידוד".

מיכל (מיקי) חיימוביץ': כן, אני מבינה.

מיכל (מיקי) חיימוביץ': שלום חבר הכנסת אליהו ברוכי.

מיכל (מיקי) חיימוביץ': אתה מכיר את הנושא?

מיכל (מיקי) חיימוביץ': באת כי אתה רוצה להגיד גם משהו?

אליהו ברוכי: אני עד היום הייתי במפלגת בת ועכשיו אני חבר של מפלגת אם.

מיכל (מיקי) חיימוביץ': הבנתי, אוקיי.

מיכל (מיקי) חיימוביץ': יש לך איזושהי דעה לגבי הבקשה שמגיש מבקר המדינה?

אליהו ברוכי: שאלה קטנה.

אליהו ברוכי: בעצם 15% של כספי המימון של מפלגות הבת עדיין לא הגיעו לסיעות האם, נכון?

חנה רותם: זה לא מדויק.

חנה רותם: סיעות האם מקבלות מקדמות מהכנסת עוד טרם הבחירות.

חנה רותם: רוב הסיעות שקיבלו את המקדמות חייבות עוד להחזיר כספים למדינה.

חנה רותם: יש חלק מסוים מהסיעות, שבע סיעות ליתר דיוק, שלהן עדיין מגיע מימון ועל פי הוראות החוק המימון הזה מגיע רק אחרי שמוגש דוח מבקר המדינה.

מיכל (מיקי) חיימוביץ': כלומר עד שלא יהיה את הדוח, אז הם לא יוכלו לקבל את המימון, וזה הקושי הגדול בעצם בדחייה הזו, שבעצם היא גוזרת על כך שסיעות הבת לא יקבלו את הכספים האלה.

חנה רותם: הגוף שמקבל את הכספים זה סיעות האם.

חנה רותם: אנחנו עושים כל מאמץ שאנחנו יכולים בשביל לגמור דווקא על הסיעות האלה את הביקורת כמה שיותר מוקדם, ולהגיש את הדיווחים לגביהן לשר הפנים יותר מוקדם על מנת שאפשר יהיה לשחרר את הכספים.

חנה רותם: הדבר תלוי לא רק בנו, תלוי גם כמובן בשיתוף הפעולה של הסיעות על מתן תשובות לפניות הביקורת.

חנה רותם: זה לא תמיד הולך בצורה חלקה אבל אנחנו מתחייבים כמובן לעשות כל מה שאנחנו יכולים בשביל להקדים את הדבר הזה ולא להמתין - - -

מיכל (מיקי) חיימוביץ': אם אולי אנחנו ניתן זמן שהוא יותר מוגבל, אז אתם תהיו מחויבים לזה יותר וזה ייגמר אכן יותר מוקדם, כי הסגר היה חודשיים.

מיכל (מיקי) חיימוביץ': אתם מבקשים ארבעה חודשים.

חנה רותם: הסגר היה חודשיים.

חנה רותם: הדוחות - - - באמצע פברואר.

חנה רותם: עד שאנחנו נכנסנו לביקורת זה לקח את את החודשיים וחצי ומאז הביקורת לא ממש זורמת.

חנה רותם: צוותים שלנו נמצאים בבידוד, הצוותים של המפלגות נמצאים בבידוד.

חנה רותם: יש לנו קושי גדול גם לקבל הסברים ותיעוד מהסיעות גם בגלל סיבות פרוזאיות יותר כמו חופשות הקיץ, רואה חשבון שפתאום רק עכשיו חוזר ומגיש תשובות לביקורת.

חנה רותם: הדברים לא תלויים רק בנו.

חנה רותם: אנחנו אומרים שבהתחשב בסך הנתונים, זה המצב הקיים.

חנה רותם: בואו לא נשכח שאנחנו נכנסים עכשיו גם לחגי תשרי, זה חודש שהוא כמעט ללא עבודה.

חנה רותם: אנחנו מנסים לעשות את כל המאמצים.

חנה רותם: זאת לא בקשה שאנחנו מגישים בלב קל.

חנה רותם: לעשות את כל המאמצים זה המועד המוקדם ביותר שאנחנו סבורים שאנחנו נוכל להגיש את הדוח.

חנה רותם: שוב אני אומרת, ככל שתיגמר הביקורת על מי מהסיעות קודם, אנחנו נגיש את הדוח קודם, ובוודאי לא רוצים לפגוע באף אחד.

מיכל (מיקי) חיימוביץ': אני מבינה.

מיכל (מיקי) חיימוביץ': יש מישהו מהנוכחים איתנו בזום שיש לו מה להגיד?

אליהו ברוכי: בסעיף 7 הם כותבים שהם יהיו מוכנים כאילו להעביר גם דוחות חלקיים עבור סיעות ספציפיות, ככל שתסתיים הביקורת לגבי סיעה מסוימת.

חנה רותם: סיעת אם.

חנה רותם: אם למפלגת ש"ס יש 60 סיעות בנות, אנחנו לא יכולים לסיים ביקורת על סיעת בת ספציפית.

חנה רותם: החוק בעצם נותן לה את יתרת המימון לגבי כולם, אבל אם הביקורת על סיעת ש"ס לדוגמא תסתיים בזמן או יותר מוקדם, אנחנו נגיש את הדוח בעניינה לשר הפנים יותר מוקדם על מנת שניתן יהיה לשחרר את הכסף.

אליהו ברוכי: השאלה שלי האם ניתן למצוא את הדרך לשחרר את ה-15% עוד לפני סיום הביקורת?

אליהו ברוכי: כמובן שאתם צריכים את הכלים שלכם אבל במידה ודוח הביקורת לא יהיה חיובי, יהיה אפשר לקחת את זה מהמימון השוטף או אופציות אחרות?

חנה רותם: למיטב הבנתי זה מצריך תיקון חקיקה, אבל אני לא הסמכות בעניין הזה.

מיכל (מיקי) חיימוביץ': מה אתה אומר?

תומר רוזנר: לא הבנתי את השאלה.

אליהו ברוכי: הם בעצם מחזיקים 15% של המימון כדי לראות שהדוח יהיה חיובי.

תומר רוזנר: נכון.

אליהו ברוכי: אני אומר, אפשר אולי לבחון, אנחנו נמצאים מסוף 2018 עד סוף 2020, זו בעצם התקופה שעברה.

אליהו ברוכי: אולי כן יהיה אפשר לשחרר את ה-15% האלה?

אליהו ברוכי: מדובר פה בסיעות אם שבסוף יש להן גם מימון שוטף, ובמידה והדוח לא יהיה חיובי, יקנסו אותם במימון השוטף.

תומר רוזנר: כפי שאמרה גברת רותם, זה מצריך תיקון חקיקה כי החוק קובע במפורש שה-15% האלה תלויים בדוח של המבקר וזה לא משהו שאנחנו יכולים כרגע בהחלטה של הוועדה לעשות.

תומר רוזנר: בכל מקרה צריך לקחת בחשבון שהדחיות עד היום היו בעקבות בקשות של הסיעות ולא בעקבות בקשות של מבקר המדינה.

אליהו ברוכי: אבל הסיעות לא ביקשו את זה כי היה מזג אוויר לא נעים.

אליהו ברוכי: היו עוד בחירות ועוד בחירות.

תומר רוזנר: אני לא אמרתי שהבקשות לא היו מוצדקות, אני רק אמרתי שהבקשות היו של הסיעות עד היום.

תומר רוזנר: היום זו הפעם הראשונה למעשה שמבקר המדינה אומר, אמנם הגישו לי את זה במועד שהיו צריכים בעקבות התלונות, אבל אני מבקש דחייה כי יש לי בעיות אחרות.

תומר רוזנר: בכל מקרה זה לא משהו שאפשר לעשות בלי תיקון חקיקה ולא בדיון שאנחנו נמצאים בו.

מיכל (מיקי) חיימוביץ': זה לא משהו שאנחנו יכולים לעשות אותו כרגע ובטח לא לבצע.

מיכל (מיקי) חיימוביץ': חבר הכנסת משה ארבל.

משה ארבל: אני כמובן מניח שמבקר המדינה כשפנה אלינו, התייעץ עם הלשכה המשפטית של משרד מבקר המדינה, לא?

מיכל (מיקי) חיימוביץ': אתה יכול לשאול את נציגת מבקר המדינה.

תומר רוזנר: אמרתי, המבקר, מה שהוא מבקש, הוא למעשה מבקש מהוועדה להאריך את מועד - - - .

תומר רוזנר: זה בסמכות הוועדה שלנו לפי סעיף 23 לחוק - - -

משה ארבל: אז על מה אדוני קיים את - - -

מיכל (מיקי) חיימוביץ': זה ניתן לגבי שאלה של חבר הכנסת ברוכי.

תומר רוזנר: האם אפשר לתת את יתרת המימון ללא דוח מבקר, את ה-15% הנותרים.

משה ארבל: הבנתי.

משה ארבל: במידה ואנחנו נאשר את בקשת המבקר כאן בוועדה, אני שם דגש על סעיף 7, שאלה שבאמת יזדרזו ויעמדו בלוחות הזמנים - - -

מיכל (מיקי) חיימוביץ': כן, זה גם מה שחבר הכנסת ברוכי אמר.

מיכל (מיקי) חיימוביץ': בהחלט הם מתחייבים לזה.

מיכל (מיקי) חיימוביץ': גברת רותם, נכון?

מיכל (מיקי) חיימוביץ': לגבי סעיף 7, את יכולה להבהיר לפרוטוקול שככל שתסתיים הביקורת בעניינה של מי מהסיעות לפני המועד הסופי להגשת הדוח, הרי שתוצאות הביקורת לגבי סיעה זו יועברו ליושב-ראש הכנסת באופן מיידי לפני מועד הגשת דוח הביקורת בכללותו?

חנה רותם: בהחלט.

חנה רותם: בוודאי.

מיכל (מיקי) חיימוביץ': אתם בהחלט עומדים מאחורי הסעיף הזה.

חנה רותם: זאת כוותנו.

אליהו ברוכי: והגשת הדוח הזה היא זו שתשחרר את היתרה, מה שנקרא.

חנה רותם: ברגע שיהיה דוח סופי בעניינה של סיעת אם כזו או אחרת, הדוח הזה יוגש באופן מיידי ליושב-ראש הכנסת ולשר הפנים על מנת ששר הפנים יוכל לשחרר את הכספים המגיעים לה, ככל שיגיעו.

מיכל (מיקי) חיימוביץ': אם כך, חברי הכנסת, אני בעד שנעבור להצביע על האישור הזה.

מיכל (מיקי) חיימוביץ': אני לא רואה שום סיבה שאנחנו לא נאשר את הבקשה.

תומר רוזנר: יש לנו למעשה שתי בקשות שצריך להצביע עליהן.

מיכל (מיקי) חיימוביץ': כן, יש שתי בקשות שצריך להצביע עליהן.

תומר רוזנר: נצביע לעניין סיעות אם ורשימות משותפות שלהן שהשתתפו בבחירות באוקטובר 2018.

תומר רוזנר: הדחייה שמבקש מבקר המדינה, אם אני זוכר נכון, עד 31 בדצמבר 2020.

מיכל (מיקי) חיימוביץ': מי בעד?

מיכל (מיקי) חיימוביץ': בעד – 3

מיכל (מיקי) חיימוביץ': נמנעים – אין אושר

מיכל (מיקי) חיימוביץ': אין מתנגדים ואין נמנעים.

תומר רוזנר: נצביע לגבי סיעות שהשתתפו בבחירות ברשויות המקומיות באקה, ג'ת וטייבה, בחירות שהתקיימו ב-2019.

תומר רוזנר: הדחייה המבוקשת שם עד תאריך 30 בנובמבר 2020.

מיכל (מיקי) חיימוביץ': מי בעד?

מיכל (מיקי) חיימוביץ': בעד – 4

מיכל (מיקי) חיימוביץ': נמנעים – אין אושר

מיכל (מיקי) חיימוביץ': אין נמנעים, אין מתנגדים.

מיכל (מיקי) חיימוביץ': אנחנו בכך מודים כי אנחנו אישרנו את הארכת המועדים להגשת דוחות ביקורת מבקר המדינה ומאחלים ומקווים שאכן תשלימו את המשימה בהקדם האפשרי.

מיכל (מיקי) חיימוביץ': תודה רבה לכם.